Държавен вестник, бр. 65, 2010 г., стр. 70

СТР.  70	
Д Ъ Р Ж А В Е Н  В Е С Т Н И К 	
БРОЙ  65
4. Установените при разследването на желе­
зопътното произшествие щети в железопътния 
граничен преход на железопътната инфраструк­
тура, на подвижния състав и сградите в района 
на граничните гари се поемат от железопътните 
предприятия, които са ги причинили, като от­
говорността им се определя пропорционално 
на вината им.
5. Когато не е възможно да се определи 
кое железопътно предприятие е отговорно за 
произшествието, нанесените щети се поемат 
поравно между железопътните предприятия 
при споразумение между страните.
6. При възникване на спорове относно от­
говорността на железопътните предприятия за 
произшествието се прилагат международните 
договори, страни по които са Република Бъл­
гария и Република Турция.
Отчитане и заплащане на предоставени 
услуги
Член 7
1. Железопътните предприятия от двете стра­
ни разработват съвместно и приемат правилата 
относно изпълнението, отчитането и заплаща­
нето на услугите, свързани с осъществяването 
на дейностите в железопътния граничен преход.
2. За услугите по т. 7.1 всяко от железо­
пътните предприятия води счетоводни сметки 
по съгласувани между предприятията форми 
за отчитане.
Контрол на документите при преминаване 
на границата
Член 8
Проверката на паспортите на пътниците, 
превозвани с железопътен транспорт, както и 
проверката на документите на служителите на 
железопътните предприятия от двете страни, 
пресичащи границата, се извършва от контрол­
ните служби на съответната страна по време 
на престоя на влака в съответната гранична 
гара. Проверката може да се извърши и по 
време на движението на влака.
Митнически контрол
Член 9
1. Всяка страна извършва на своя територия 
всички митнически формалности в съответ­
ствие с националното си законодателство. Тези 
формалности могат да бъдат извършвани на 
пътнически влакове и по време на движение 
на влаковете.
2. При пресичане на границата във връзка 
с изпълнение на служебните си задължения 
персоналът на българските и турските железо­
пътни предприятия не заплаща митни сборове 
и други събирани от митническите органи 
публични държавни вземания и не представя 
разрешения в следните случаи:
2.1. за предмети (вещи), необходими за 
осъществяване на техните задължения по 
обслужването в граничните гари Капъкуле 
и Свиленград; в този случай трябва да бъде 
представено удостоверение от компетентните 
органи от българските или турските железо­
пътни предприятия;
2.2. за необходимите, в задоволително 
количество провизии, свързани с престоя на 
персонала в граничната гара.
3. Забранено е използването на предметите 
(вещите) по т. 9.2 за търговия на територията 
на другата страна.
Санитарен контрол 
Член 10
1. Персоналът, който пресича границата, 
може да бъде подложен на санитарен контрол 
от здравните органи на двете страни съгласно 
разпоредбите на международните санитарни 
правила. Здравните служби могат да изискват 
удостоверение за ваксинация, издадено в съот­
ветствие с международните санитарни правила.
2. Пътниците също могат да бъдат подложе­
ни на здравен контрол в Република България 
и Република Турция съгласно разпоредбите на 
международните санитарни правила.
Ветеринарен контрол 
Член 11
Ветеринарният контрол се извършва от 
компетентните органи от двете страни на тяхна 
територия и в съответствие с националното им 
законодателство.
Фитосанитарен контрол
Член 12
Фитосанитарният контрол се извършва от 
компетентните органи от двете страни на тяхна 
територия и в съответствие с националното им 
законодателство.
Спешна медицинска помощ 
Член 13
1. При необходимост служителите на же­
лезопътните предприятия намиращи се в же­
лезопътния граничен преход на територията 
на другата страна във връзка с изпълнение 
на служебните си задължения, имат право 
на безплатна спешна медицинска помощ от 
здравните органи на тази страна.
2. Когато състоянието на служител на 
железопътно предприятие, намиращ се в же­
лезопътния граничен преход на територията 
на другата страна във връзка с изпълнение 
на служебните си задължения, не позволява 
транспортирането му до лечебно заведение 
на територията на неговата страна, разходите 
за престой и лечение в лечебно заведение на 
територията на другата страна се поемат от 
железопътното предприятие – работодател.